Ung kvinde i solouheld: Kørte ind i træ

En 23-årig kvindelig bilist mistede fredag aften herredømmet over bilen på Idomlundvej vest for Holstebro. - Hun kørte ud i rabatten og ramte et træ, fortæller vagtchef Andreas Andersen fra Midt- og Vestjyllands Politi. Kvinden blev i ambulance kørt til Regionshospitalet i Gødstrup. Ifølge vagtchefen er hun ikke kommet alvorligt til skade.