Mad gav røg i køkkenet - smidt ud på altanen

Maden brændte fredag aften så meget på hjemme hos en 76-årig mand på Resedavej i Silkeborg, at han resolut smed den ud på altanen. Der lå maden og røg så meget, at brandvæsenet blev tilkaldt. - Der blev også sendt en ambulance derud, og manden er blevet tjekket for røgforgiftning, fortæller vagtchef Andreas Andersen fra Midt- og Vestjyllands Politi.